རྗེ་མི་ལས།ཁྱི་ར་བ་མགོན་པོ་རྡོ་རྗེ་བཏུལ་སའི་གནས་དེ་གཉེན་ཞང་བྲག་དཀར་ཡུལ་གྱི་ཕར་ཕྱོགས་གངས་རིའི་མཚམས་སུ་ཡོད།དེར་གྲུབ་ཆུ་དང་།ཞབས་རྗེས་སོགས་མཇལ་ས་ཡོད།ད་དུང་རི་དེའི་དཀྱིལ་ཙམ་གྱི་གྲུབ་ཕུག་ཞིག་གི་ནང་ལ་རྗེ་མི་ལ་དང་ཁྱི་ར་དང་ཁྱི།རི་དྭགས་སོགས་མཚོན་བྲིས་ཞིག་ཀྱང་མཇལ་རྒྱུ་ཡོད།ད་དུང་དེའི་མ་ཚད་ཡ་མཚན་ཤོས་ཅིག་ནི།ཁྱི་ར་མགོན་པོ་རྡོ་རྗེའི་མདའ་གཞུ་གཉིས་ཀྱི་ནང་ནས།གཞུ་དེ་མའི་མི་བསླེབས་སའི་བྲག་ཅིག་གི་འོག་ལ་དེར་བཅང་ནས་བཞག་པ་ལྟར་མཇལ་རྒྱུ་ཡོད་རེད།གཉེན་ཞང་པ་འབྲུག་པ་བཀའ་བརྒྱུད་པ་རྣམས་ལོ་ལྟར་དེར་གནས་མཇལ་དང་།སྒྲུབ་ཚོགས་འབུལ་བ་དང་།གྲུབ་ཆུ་ཐུང་ཕྱིར་དང་།སྨྱུང་གནས་ཀྱང་འཚོགས་བགྱིད་ཡོད་པ་དེ་ང་ལོ་ན་བདུན་བརྒྱད་ནས།བཅུ་གཉིས་བཅུ་བར།དེར་མི་ཚེ་བསྐྱལ་བས་དུས་ད་ལྟ་ཡང་གསལ་གསལ་ཐིང་ཐིང་ངང་དྲན་བཞིན་འདུག